S-679/2017

Mál þetta, sem dómtekið var 20. desember sl., er höfðað með ákæru, útgefinni 21. nóvember 2017, á hendur E-x-x S-x-x, kt. 000000-0000, Bröttukinn 2, Hafnarfirði, J-x-x B-x-x, kt. 000000-0000, Kirkjubraut 1, Reykjavík og M-x-x P-x-x, kt. 000000-0000, Grundartanga 23, Mosfellsbæ, fyrir þjófnaðar- og umferðarlagabrot:

I.

Gegn ákærðu öllum, með því að hafa:

Miðvikudaginn 7. júní 2017, í verslun Bónuss, Holtagörðum, Reykjavík, stolið matvörum, samtals að verðmæti kr. 22.003.

Telst brot þetta varða við 244. gr. almennra hegningarlaga nr. 19/1940.

II.

Gegn ákærðu E-x-x og J-x-x, með því að hafa:

Miðvikudaginn 30. september 2015 í verslun Bónuss, Helluhrauni 18, Hafnarfirði, stolið matvörum og innkaupakörfu samtals að verðmæti kr. 7.110.

Laugardaginn 12. desember 2015, í verslun Hagkaupa, Holtagörðum, Reykjavík, stolið matvörum og hreinlætisvöru, samtals að verðmæti kr. 14.036.

Laugardaginn 16. apríl 2016, í verslun Bónuss, Holtagörðum, Reykjavík, stolið matvörum, samtals að verðmæti kr. 11.682.

Föstudaginn 17. mars 2017, í verslun Bónuss, Tjarnarvöllum 15, Hafnarfirði, stolið matvörum og hreinlætisvöru, samtals að verðmæti kr. 64.072.

Teljast brot þessi varða við 244. gr. almennra hegningarlaga nr. 19/1940.

III.

Gegn ákærðu E-x-x og M-x-x, með því að hafa:

Laugardaginn 28. janúar 2017, í verslun Bónuss, Smiðjuvegi 2, Kópavogi, stolið matvörum, samtals að verðmæti kr. 32.513.

Fimmtudaginn 6. apríl 2017, í verslun Bónuss, Holtagörðum, Reykjavík, stolið matvörum, samtals að verðmæti kr. 30.713.

Teljast brot þessi varða við 244. gr. almennra hegningarlaga nr. 19/1940.

IV.

Gegn ákærða E-x-x:

Fyrir umferðarlagabrot, með því að hafa sunnudaginn 2. apríl 2017, ekið bifreiðinni MK-692, undir áhrifum áfengis (vínandamagn í blóði 1,95 ‰), vestur Þingvallaveg við Klukkustígshól, Bláskógabyggð, þar sem lögregla hafði afskipti af ákærða þegar hann reyndi að komast í gegnum lokun á veginum.

Telst brot þetta varða við 1., sbr. 3. mgr., 45. gr., sbr. 1. mgr. 100. gr., umferðarlaga nr. 50/1987.

Fyrir þjófnað, með því að hafa sunnudaginn 11. júní 2017, í félagi við ónafngreindan aðila í verslun Krónunnar, Nóatúni 17, Reykjavík, stolið matvörum og hreinlætisvöru, samtals að verðmæti kr. 35.165.

Telst brot þetta varða við 244. gr. almennra hegningarlaga nr. 19/1940.

Fyrir umferðarlagabrot, með því að hafa laugardaginn 1. júlí 2017 ekið bifreiðinni MK-692, undir áhrifum áfengis og óhæfur til að stjórna bifreiðinni örugglega vegna áhrifa ávana- og fíkniefna (í blóði mældist vínandamagn 1,62 ‰ og tetrahýdrókannabínól 0,6 ng/ml) um Bergstaðarstræti í Reykjavík að gatnamótum við Bjargarstíg, þar sem lögregla hafði afskipti af ákærða.

Telst brot þetta varða við 1. sbr. 3. mgr. 45. gr. og 1. og 2. mgr. 45. gr. a., allt sbr. 1. mgr. 100. gr. umferðalaga nr. 50/1987.

V.

Gegn ákærða J-x-x, með því að hafa:

Föstudaginn 26. febrúar 2016, í verslun ÁTVR, Skútuvogi 2, Reykjavík, stolið einum kassa af Viking bjór, að verðmæti kr. 3.890 og einni flösku af Finlandia vodka, að verðmæti kr. 7.599, samtals að verðmæti kr. 11.489.

Föstudaginn 26. febrúar 2016 í bensínafgreiðslustöð Olís við Langatanga, Mosfellsbæ stolið átta pakkningum af sælgæti, samtals að verðmæti kr. 3.592.

Laugardaginn 26. mars 2016 í bensínafgreiðslustöð Olís við Langatanga, Mosfellsbæ stolið sælgæti og hnetum, samtals að verðmæti kr. 8.259.

Laugardaginn 10. desember 2016 í verslun Hagkaups í Spönginni 25, Reykjavík, stolið þremur Mackintosh sælgætisdósum, samtals að verðmæti kr. 8.097.

Teljast brot þessi varða við 244. gr. almennra hegningarlaga nr. 19/1940.

VI.

Gegn ákærða M-x-x:

Fyrir umferðarlagabrot, með því að hafa aðfaranótt laugardagsins 8. apríl 2017, ekið bifreiðinni MK-692, undir áhrifum áfengis (vínandamagn í blóði 1,12 ‰), sviptur ökuréttindum um Stakkahraun í Hafnarfirði, uns lögregla stöðvaði aksturinn á móts við Dalshraun 13.

Telst brot þetta varða við 1., sbr. 2. mgr., 45. gr. og 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærðu verði dæmdir til refsingar og til greiðslu alls sakarkostnaðar og ákærðu E-x-x og M-x-x verði jafnframt dæmdir til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Einkaréttarkröfur:

Þá gerir F-kk-nf Á-kk-nf, forstjóri, f.h. Haga hf., kt. 000000-0000, vegna ákærukafla I, kröfu um að hinir ákærðu verði dæmdir til þess að greiða kröfuhafa skaðabætur samtals að fjárhæð kr. 20.003, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 07.06.2017, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Þá gerir F-kk-nf Á-kk-nf, forstjóri, f.h. Haga, kt. 000000-0000, vegna ákærukafla II.1, kröfu um að hinir ákærðu verði dæmdir til að greiða kröfuhafa skaðabætur samtals að fjárhæð kr. 7.110, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 30.09.2015, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Þá gerir F-kk-nf Á-kk-nf, forstjóri, f.h. Haga hf., kt. 000000-0000, vegna ákærukafla II.3, kröfu um að hinir ákærðu verði dæmdir til þess að greiða kröfuhafa skaðabætur samtals að fjárhæð kr. 11.682, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 16.04.2016, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Þá gerir F-kk-nf Á-kk-nf, forstjóri, f.h. Haga hf., kt. 000000-0000, vegna ákærukafla II.4, kröfu um að hinir ákærðu verði dæmdir til þess að greiða kröfuhafa skaðabætur samtals að fjárhæð kr. 64.072, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 17.03.2017, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Þá gerir F-kk-nf Á-kk-nf, forstjóri, f.h. Haga hf., kt. 000000-0000, vegna ákærukafla III.1, kröfu um að hinir ákærðu verði dæmdir til þess að greiða kröfuhafa skaðabætur samtals að fjárhæð kr. 30.713, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 29.10.2016, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Þá gerir F-kk-nf Á-kk-nf, forstjóri, f.h. Haga hf., kt. 000000-0000, vegna ákærukafla III.2, kröfu um að hinir ákærðu verði dæmdir til þess að greiða kröfuhafa skaðabætur samtals að fjárhæð kr. 32.513, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 28.01.2017, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Þá gerir E-kvk-nf S-kvk-nf hdl, f.h. Áfengis- og tóbaksverslunar ríkisins, kt. 000000-0000, vegna ákærukafla V.1, kröfu um að sakborningur verði dæmdur til að greiða kröfuhafa skaðabætur að fjárhæð kr. 11.489, auk vaxta skv. 8. gr. l. nr. 38/2001 af þeirri fjárhæð, frá 26. febrúar 2016 til 15. apríl 2016. Eftir það er krafist dráttarvaxta skv. 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Ákærðu krefjast vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök og eru brotin rétt heimfærð til refsiákvæða í ákæru.

Ákærði E-x-x er fæddur í apríl 1992. Hann hefur ekki sætt refsingu hér á landi svo vitað sé. Við ákvörðun refsingar verður litið til þess að ákærði hefur gengist greiðlega við brotum sínum. Þá verður jafnframt litið til 77. gr. almennra hegningarlaga nr. 19/1940. Með hliðsjón af sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði J-x-x B-x-x er fæddur í febrúar 1995. Hann hefur ekki sætt refsingu hér á landi svo vitað sé. Við ákvörðun refsingar verður litið til þess að ákærði hefur gengist greiðlega við brotum sínum. Þá verður jafnframt litið til 77. gr. almennra hegningarlaga. Með hliðsjón af sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði M-x-x P-x-x er fæddur í apríl 1987. Samkvæmt framlögðu sakavottorði, dagsettu 20. desember 2017, var honum gert að sæta sektarrefsingu með lögreglustjórasáttum 4. apríl 2013 og 15. nóvember 2015 vegna ölvunaraksturs. Ákærði gekkst undir sekt samkvæmt lögreglustjórasátt, 3. ágúst 2017, vegna brots gegn 48. gr. umferðarlaga nr. 50/1987. Þau brot sem ákærði er sakfelldur fyrir í þessu máli voru framin fyrir gerð sáttarinnar og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940.

Við ákvörðun refsingar verður litið til framangreinds og til þess að ákærði hefur gengist greiðlega við broti sínu. Þá verður jafnframt litið til 77. gr. almennra hegningarlaga nr. 19/1940. Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði E-x-x sviptur ökurétti í tvö ár og þrjá mánuði (27 mánuði) frá birtingu dóms þessa að telja.

Með vísan til lagaákvæða í ákæru er ákærði M-x-x sviptur ökurétti í 10 mánuði frá birtingu dóms þessa að telja.

Skaðabótakröfur eru nægjanlega rökstuddar og verða teknar til greina, ásamt vöxtum sem í dómsorði greinir. Bótakrefjendur hafa ekki sótt þing og verða því ekki dæmdur málskostnaður úr hendi ákærðu.

Ákærði E-x-x S-x-x greiði 204.347 í sakarkostnað.

Ákærði M-x-x P-x-x greiði 24.255 krónur í sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-x-x S-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, J-x-x B-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, M-x-x P-x-x, sæti fangelsi í 30 daga.

Ákærði E-x-x er sviptur ökurétti í tvö ár og þrjá mánuði (27 mánuði) frá birtingu dóms þessa að telja.

Ákærði M-x-x er sviptur ökurétti í 10 mánuði frá birtingu dóms þessa að telja.

Ákærðu greiði Högum hf. óskipt 20.003 krónur í skaðabætur, ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 7. júní 2017 til 1. janúar 2018 en með dráttarvöxtum samkvæmt 1. mgr. 6. gr. laganna frá þeim degi til greiðsludags.

Ákærði E-x-x greiði Högum hf. 146.090 krónur í skaðabætur, ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 28. janúar 2017 til 1. janúar 2018 en með dráttarvöxtum samkvæmt 1. mgr. 6. gr. laganna frá þeim degi til greiðsludags. Þar af greiði ákærði J-x-x 82.864 krónur óskipt með ákærða E-x-x, ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 17. mars 2017 til 1. janúar 2018 en með dráttarvöxtum samkvæmt 1. mgr. 6. gr. laganna frá þeim degi til greiðsludags og ákærði M-x-x 63.226 krónur óskipt með ákærða E-x-x, ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 28. janúar 2017 til 1. janúar 2018 en með dráttarvöxtum samkvæmt 1. mgr. 6. gr. laganna frá þeim degi til greiðsludags.

Ákærði J-x-x greiði Áfengis- og tóbaksverslun ríkisins 11.489 krónur í skaðabætur, ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 26. febrúar 2016 til 1. janúar 2018 en með dráttarvöxtum samkvæmt 1. mgr. 6. gr. laganna frá þeim degi til greiðsludags.

Ákærði E-x-x greiði 204.347 krónur í sakarkostnað.

Ákærði M-x-x greiði 24.255 krónur í sakarkostnað.

L-kvk-nf R-kvk-nf S-kvk-nf